**Slăvire dantelată cu năduf**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slăvire dantelată cu năduf,

glasul instinctelor

în gura cutremurului biologic.

Lava fosforului vestitor

de metamorfoze în nordic balans,

surâs păscut

cu buzele amăgirii

prin raiul promis păpădiilor.

Odoarele duratei

inundă cadranul extazului

cu miere de haos...

În marginile nesfârșirii

vibrează

fiorii tangajului -

tremur de nuferi plăpânzi

pe harta cu (im)perfecțiuni

după care se orientează

limanul visat de îndrăgostiți.